|  |  |  |  |  |
| --- | --- | --- | --- | --- |
| UAB „A Grupė“  Per DMS |  |  |  |  |
|  |  |  | Į 2019-09-02 14:49:16 |
|  |  | | | |
| **DĖL ŽAKARDINIŲ GALVŲ IR GALVAS LAIKANČIŲ STALŲ** **pirkimo dokumentų VERTINIMO (PROJEKTO nR. 03.3.1-LVPA-K-854-01-0058)** | | | | | | |

Informuojame, kad LVPA peržiūrėjo Jūsų pateiktas projekto Nr. 03.3.1-LVPA-K-854-01-0058 „UAB „A grupė“ gamybos procesų skaitmeninimas“ žakardinių galvų ir galvas laikančių stalų pirkimo sąlygas. Pateiktiems pirkimo dokumentams pritariame su sąlyga, kad prieš paskelbiant apie pirkimą bus atsižvelgta į šias pastabas:

1. Prašome papildyti pirkimo sąlygų 2.4 p. nurodant, per kokį terminą turi būti pristatytas pirkimo objektas – primename, kad įranga turės būti pristatyta, priėmimo – perdavimo aktas pasirašytas ir sąskaita faktūra gauta ne vėliau kaip iki 2020-10-10. Taip pat atkreipiame Jūsų dėmesį, kad pirkimo sąlygų 10.11 p. nurodytas 12 mėn. sutarties galiojimas;
2. Prašome patikslinti pirkimo sąlygų 3.1.2.2 p. aiškiai nurodant, ką laikote panašaus pobūdžio sutartimi, nes dabar nurodyti pirkimo sąlygų punktai nėra susiję su panašios sutarties apibūdinimu;
3. Prašome patikslinti pirkimo sąlygų 10.1.3 p., kadangi nekorektiškai nurodytas tarpinio mokėjimo procentų dydis žodžiais – turėtų būti „šešiasdešimt“ (vietoje „aštuoniasdešimt“);
4. Rekomenduojame 10.1.3 p. nurodyti per kiek dienų po priėmimo – perdavimo akto pasirašymo turėtų būti atliktas galutinis mokėjimas;
5. Pirkimo sąlygų techninėje specifikacijoje (priedas Nr.1) nurodytos konkrečios techninių parametrų rodiklių reikšmės – prašome patikslinti techninių parametrų rodiklių reikšmes ir nurodyti jas kaip ribines („ne mažiau”, „ne daugiau”) arba diapozonines („nuo…iki…“), arba pateikti išsamų paaiškinimą per DMS, kodėl perkamai įranga yra būtinos būtent Jūsų nurodytos konkrečios parametrų reikšmės. Atkreipiame Jūsų dėmesį, kad kilus įtarimui, kad įrangos techninė specifikacija orientuota į vieną konkretų tiekėją, LVPA gali pripažinti pirkimą įvykdytu netinkamai;
6. Atkreipiame Jūsų dėmesį, kad pirkimo sąlygų 10.4 p. yra sudubliuotas tekstas – prašome pakoreguoti;
7. Prašome patikslinti pirkimo sąlygų pasiūlymą (priedas Nr.2), kainų lentelėje nurodant pirkimo objektus;
8. Prašome patikslinti pirkimo sąlygų pasiūlymo (priedas Nr.2) 4 lentelės pirkimo objekto pavadinimą, kadangi pavadinimas sudubliuotas su 5 lentelės pavadinimu.

Įvykdžius pirkimo procedūrą, prieš pasirašant pirkimo – pardavimo sutartį, prašome pateikti pirkimo procedūros rezultatus pagrindžiančių dokumentų ir pirkimo – pardavimo sutarties projekto kopijas.

Primename, kad vadovaujantis Projektų administravimo ir finansavimo taisyklių[[1]](#footnote-1) (toliau – Taisyklės) 459 punktu, vykdant skelbiamą pirkimą svetainėje www.esinvesticijos.lt turi būti paskelbta pasiūlymams parengti būtina informacija su pirkimo sąlygomis, o jei paskelbus kvietimą dalyvauti pirkime yra keičiama pasiūlymams parengti reikalinga informacija, turi būti skelbiamas pakeistas kvietimas dalyvauti pirkime.

Nuoroda į pirkimų procedūros pristatymą LVPA svetainėje: <http://lvpa.lt/infografas/>.

Pažymime, kad pirkimo dokumentų įvertinimas neprilygsta išlaidų tinkamumo įvertinimui.

Vadovaujantis Taisyklėmis už tinkamą pirkimų vykdymą yra atsakingas projekto vykdytojas.

Kilus klausimų, kviečiame kreiptis į jūsų projektą administruojantį projektų vadovą Šarūną Pavilonį, el. paštu S.Pavilonis@lvpa.lt, tel. Nr. (8 5) 205 6017.

|  |  |  |
| --- | --- | --- |
| Verslo produktyvumo projektų skyriaus  vedėjo pavaduotoja |  | Elena Karolienė |

|  |
| --- |
| Šarūnas Pavilonis, tel. (8 5) 205 6017, el. p. S.Pavilonis@lvpa.lt |

1. Projektų administravimo ir finansavimo taisyklės, patvirtintos Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ [↑](#footnote-ref-1)